Հայ-վրացական հարաբերությունները իրապես նոր մակարդակի բարձրացնելու պատրաստակամության անկեղծության մասին է խոսում ՀՀ նոր իշխանության նկատմամբ ձեւավորված վերաբերմունքը Վրաստանի իշխանությունների կողմից: Վրաստանի նախագահ Գիորգի Մարգվելաշվիլին, ողջունելով ՀՀ վարչապետին, վերջինիս դիմեց որպես «Հայաստանի ժողովրդավար վարչապետ», իսկ Գիորգի Կվիրիկաշվիլին մի քանի անգամ նշեց, որ Վրաստանում մեծ ուշադրությամբ էին հետեւում թավշյա հեղափոխության ընթացքին, «երբ հայ ժողովուրդը ողջ աշխարհին ցույց տվեց միասնության եւ ժողովրդավարական սկզբունքների նկատմամբ իր հավատարմությունը»: